Szám: 1-11/2021. 6. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2021. október 28-i rendes, nyilvános ülésére**

**Tárgy:** Zalavíz Zrt. 2022-2024. évi stratégiai ellenőrzési és 2022. évi belső ellenőrzési tervének jóváhagyása

**Tisztelt Képviselő-testület!**

Az Észak-zalai Víz- és Csatornamű Zártkörűen Működő Részvénytársaság (8900 Zalaegerszeg, Balatoni út 8., képviseletében eljár: Arnhoffer András elnök-vezérigazgató, cégjegyzékszám: Cg 20-10-040125) (továbbiakban: Szolgáltató) 2021. október 21-én érkezett megkeresésében az alábbiakról tájékoztatta Önkormányzatunkat, mint Zalavíz Zrt. részvényes önkormányzatot:

A köztulajdonban álló gazdasági társaságok belső kontrollrendszeréről szóló 339/2019. (XII.23.) Kormányrendelet (továbbiakban: Kormányrendelet) 2020. január 01-i hatályba lépését követően a Zalavíz Zrt. az előírásoknak megfelelően alakította ki belső ellenőrzési tevékenységét, melynek alkalmazása 2021. január 1-től kötelező.

A Kormányrendelet 15.§-a előírja, hogy a belső ellenőrzést végző személy kockázatelemzéssel alátámasztott **stratégiai és éves ellenőrzési tervet** állít össze, melyeket a felügyelőbizottság a köztulajdonban álló gazdasági társaság első számú vezetője és a tulajdonosi jogok gyakorlója **véleményének** figyelembevételével hagy jóvá.

*(„****15. §****(1) A belső ellenőrzési vezető feladata:*

*b) a kockázatelemzéssel alátámasztott stratégiai és éves ellenőrzési tervek összeállítása, a felügyelőbizottság jóváhagyása után a tervek végrehajtása, valamint azok megvalósításának nyomon követése,*

***19. §****A belső ellenőrzési vezető kockázatalapú éves ellenőrzési tervet állít össze. A tárgyévet követő évre vonatkozó éves ellenőrzési tervet benyújtja a felügyelőbizottság részére. A felügyelőbizottság a köztulajdonban álló gazdasági társaság első számú vezetője és a tulajdonosi jogok gyakorlója véleményének figyelembevételével a tárgyévet megelőző év december 31. napjáig jóváhagyja az éves ellenőrzési tervet.”)*

Szolgáltató fent említett megkeresésében kérte Önkormányzatunkat, mint a *tulajdonosi jogokat gyakorló* részvényes önkormányzatot, hogy a Kormányrendelet értelmében, az előterjesztés 1. sz. mellékletét képező 2022-2024. évekre vonatkozó stratégiai és a 2. sz. melléklet szerinti 2022. évre vonatkozó ellenőrzési tervvel kapcsolatos véleményét 2021. november 5. 14:00 órai határidővel Szolgáltató részére küldje el.

Kérem a tisztelt Képviselő-testületet, hogy a Szolgáltató által készített ellenőrzési terveket a határozati javaslat elfogadásával hagyja jóvá.

**Határozati javaslat:**

**1.**

Zalaszentgrót Város Önkormányzatának Képviselő-testülete az Észak-zalai Víz- és Csatornamű Zrt. által készített és véleményezésre megküldött, 1. sz. melléklet szerinti 2022-2024. évekre vonatkozó stratégiai ellenőrzési tervet jóváhagyja.

Zalaszentgrót Város Önkormányzatának Képviselő-testülete felkéri Jegyzőt, hogy a döntésről a képviselő-testületi határozat kivonatának megküldésével tájékoztassa a Szolgáltatót.

**Határidő:** 2021. november 15.

**Felelős:** Dr. Simon Beáta jegyző

**2.**

Zalaszentgrót Város Önkormányzatának Képviselő-testülete az Észak-zalai Víz- és Csatornamű Zrt. által készített és véleményezésre megküldött, 2. sz. melléklet szerinti 2022. évi belső ellenőrzési tervet jóváhagyja.

Zalaszentgrót Város Önkormányzatának Képviselő-testülete felkéri a Jegyzőt, hogy a döntésről a képviselő-testületi határozat kivonatának megküldésével tájékoztassa a Szolgáltatót.

**Határidő:** 2021. november 15.

**Felelős:** Dr. Simon Beáta jegyző

**Zalaszentgrót**, 2021. október 25.

Baracskai József

polgármester

A határozati javaslatok a törvényességi

előírásnak megfelelnek.

Dr. Simon Beáta

jegyző